Film Openings Week of February 5, 2003
Tags: Film Listings, Listings, Gary Hardwick, LL Cool J, Donald Petrie, Phillip Noyce Tweet Watse Afrikaans is musiek vir jou ore?
Afrikaanse musiek het 'n uitsonderlike aanhang tuis en oorsee. Waar jy jouself ookal bevind, Afrikaanse musiek steur hom nie aan afstand, demografie en ouderdom nie. Of 'n mens nou die taal waarin gesing word, verstaan of nie, op 'n manier resoneer die klank en ritme van Afrikaans met almal wat daarna luister. Afrikaanse musiek is tans die mees geluisterde en mees gekoopte musiekgenre in Suid-Afrika.
Laat weet ons wat roer jou hartsnare, laat jou voete jeuk en wat laat jou huis toe verlang. Klik hier... en kom gesels saam! Stuur vir ons 'n video, 'n foto of 'n klankopname of stem hier en help ons met ons Afrikaanse liedjie-uitskieterlys.
Gesels saam ...
Kan jy raai watter lirieke word hier uitgebeeld? Toets jou liedjiekennis met hierdie lekker Triviaspeletjie. Klik op die prentjie vir die antwoord. Het jy die antwoord gekry? Indien nie, kyk hier na die video. Het jy die antwoord gekry? Indien nie, kyk hier na die video. Het jy die antwoord gekry? Indien nie, kyk hier na die video. Het jy die antwoord gekry? Indien nie, kyk hier na die video. Het jy die antwoord gekry? Indien nie, kyk hier na die video. Hilde se hartsklanke
Episode 13 - Paarl Hilde se musikale reis kom tot ’n einde.
Vorige episodes ... Kunstenaarfokus
Het jy ’n gunstelingkunstenaar wat jy graag van nader wil leer ken? Gesels saam en laat weet ons!
Almal ken teen dié tyd al Refentse se storie van hoe hy deur Cecilia Kruger Marchionna “ontdek” is op ’n dag in 2015. Dit was in Vereeniging – sommer op die sypaadjie voor sy huis. Sy het ‘n video van hom geneem en dit op sosiale media gelaai en nouja ... van toe af is daar geen keer aan hierdie talentvolle musikant nie. Nadat hy dieselfde jaar by die KKNK in Oudtshoorn deur Karen Zoid raakgesien is en sy hom genooi het om die verhoog met haar te deel en hy so ’n platekontrak losgeslaan het, het Refentse nog net groter hoogtes bereik. “Twee jaar later kan ek dit steeds nie glo nie, “ sê Refentse. Pieter Cloete gesels met Refentse Morake. Klik hier vir nog ...
Hier vind jy nuus oor nuwe vystellings, wat gebeur op die musiekfront en wie tree waar op. Gesels saam en help hou ons oppibôl!
Martin Bester verras met splinternuwe musiekvideo
Nou spog Martin Bester met ’n splinternuwe musiekvideo vir sy derde enkelsnit, Sterre, vanaf sy soloalbum Vir die Eerste Keer.
Ghoema-benoemings: Coenie, Adam en Joshua na die Reën swaai septer
Die benoemings vir die jaarlikse Ghoema-toekennings is Dinsdag amptelik bekendgemaak.
Maroela Media Afrikaanse Top 20: 13 Maart 2017
Die week se Maroela Media Afrikaanse Top 20.
Deon Groot verras met ‘n debuut wat sy naam perfek gestand doen!
Deon Groot se naam alleen resoneer met iets wat sê dat ‘n mens baie te wagte kan wees van Select Musiek se nuutste aanwins, en sy debuutalbum, “Gee my oor”, staan só ‘n naam se skoene behoorlik vol!
Stella stel nuwe enkelsnit en album bekend!
Die talentvolle sangeres, liedjieskrywer en mede-worship leier van die groep, Duis:Lig het gedurende April 2016 haar eerste enkelsnit en musiekvideo, Nuwe Môre, bekendgestel.
Ghoemas vereer vanjaar óók hiphop
Alles – van kontemporêre musiek tot rap – sal by vanjaar se Ghoema’s erken word.
Die musiektoekennings, wat einde April gedoen word, vereer vanjaar vir die eerste keer ook die beste hiphop-kunstenaars in die bedryf.
Waarna luister jy?
Die musiek waarna jy luister gee baie weg oor wie jy is en waar jy jouself op jou lewenspad bevind. Ons wil weet waarna jy luister en waarom. Vertel ons kortliks iets van jouself, deel jou ses gunstelingliedjies en waarom dit vir jou spesiaal is! Wie weet, jy wen dalk ‘n lekker CD-geskenkpak met komplimente van Select. Stuur jou lys en ‘n foto van jouself na: info@pietercloete.com. Vir so ‘n bietjie inspirasie …
Lundi Khoisan se lekker liedjielys. 30 Top liedjies van 2016! Elsa Esterhuizen se lekker liedjiekeuse.
Hier kan jy lees oor die jongste nuusmakers in die Afrikaanse musiekbedryf: Hul jongste albums, bydraes en toekennings. Lees meer ...
Taal is die bron waaruit die kunste ontspring en lirieke wat die hart raak, bring mense bymekaar - 'n gemeenskaplike liefde vir musiek en dit in jou eie taal of 'n taal wat jy verstaan, het duidelik saambindende krag.
Met internasionale erkenning en 'n aanvraag na Afrikaanse kunstenaars se musiek het sommige begin om Engels tussendeur die Afrikaanse lirieke te gebruik. Ofskoon hul sommige aanhangers vervreem het, het hul ook talle bygekry.
Hieronder is musiekvideo's wat die verskillende genres van Afrikaans opsom
Kunstenaars soos Yolande Visser van “Die Antwoord”, Karen Zoid en Jack Parow is vandag wêreldberoemd. Kunstenaars soos die kletsrymer Hemelbesem en hip-hop-kunstenaars soos Snotkop, verskaf 'n ruim keuse aan 'n dikwels diverse gehoor. Daar is ook ruimte vir die nismarkte van Amanda Strydom wat ongekende gewildheid ervaar in Nederland en Coenie de Villiers se jazz wat jou Karoobossies laat ruik. Die wye landskap van Afrikaanse musiek word ingekleur deur omstrede kunstenaars soos Steve Hofmeyr en Bok van Blerk, en selfs onder-die-belt lirieke soos gesing deur Robbie Wessels, ontlok deurentyd debat. Die mark vir die meer sentimentele en oppervlakkige is 'n reuse industrie en loop deur onder kritiek, maar die konserte bly vol en die verkope spreek vansel. Lees meer ...
Pieter Cloete het 'n Afrikaans.com-uitskieterlys van 100+ liedjies wat oor die afgelope eeu 'n indruk gelaat het, saamgestel. Klik hier, kies 'n datum, luister na die liedjie en stem vir jou gunstelinge.
Klik hier ... Vennootskappe Liedjie-toep
Liedjie.com bied die eerste Afrikaanse musiek-stroomdiens, gebore uit 'n sameloop van liefde vir musiek en tegnologie. Die Liedjie-toep maak dit moontlik om enige tyd en enige plek na jou gunstelingmusiek te luister deur van jou slimfoon gebruik te maak.
Laai die toep hier af. Van die mond tot die oor … Beleef jou wêreld in Afrikaans-veldtog - KykNET
In 2015 stel KykNET die Beleef jou Afrikaans-veldtog bekend met 'n musiekvideo waarin Suid-Afrika se top-musiekkunstenaars deelneem.
Media speel veral 'n belangrike rol in die Afrikaanse musiekindustrie. Almal onthou nog toe MK89 in 2005 sy debuut op DStv gemaak het. Dit het vir baie kunstenaars die geleentheid gebied om hul musiek deur middel van musiekvideo's aan die massas te bring. Vir kykers het dit 'n platform geskep om deel te wees van hierdie kultuur. En, dit was nie net die Zoid-generasie wat die kanaal as medium gebruik het om “koel” te wees nie. Die tieners en jongmense van die vroeë sestigs, sewentigs en tagtigs was ook deel van hul eie “kultus” - Springbok Radio Charts, The David Gresham Show, ens. Vandag vind trefferlyste en Top 20-programme steeds aanklank by die Afrikaanse en Engelse gehoor.
Jacaranda FM Top 20 https://www.jacarandafm.com
Groot FM Groot 20 http://www.grootfm.co.za/
Skryf jy graag oor musiek en wil jy dit met ons deel. Kom gesels saam oor musiek en deel jou blogs.
Lees meer ... Afrikaans se spore lê diep
Afrikaanse musiek weerspieël die diversiteit van Afrikaans. Van Afrikaanse popmusiek om die braaivleisvuur, ’n langarmtreffer op 'n Saterdagaandsokkie tot die stofproe op 'n koue, Noord-Kaapse winteraand wanneer 'n rieldanser ritmies op die maat van 'n kitaar laat waai. Daar is 'n styl en genre vir elke gemoed en smaak. In 'n ou houtskuur in Limpopo dans jonk en oud op die konsertinaklanke van boeremusiek en op die Kaapse vlaktes dig kletsrymers hul storie ritmies deur 'n ou boomboks. Jy gaan dalk nie van al die Afrikaanse musiekgenres hou nie, maar 'n meer uiteenlopende musiekkultuur gaan jy waarlik nêrens anders as hier op eie bodem vind nie.
Die klankbaan van jou hart
Musiek in flieks speel dikwels die hoofrol en soos menige akteurs vastrapplek vind op die wêreldverhoog na 'n lokettreffer, baan flieks ook die weg vir liedjies wat vasstrapplek kry in jou hart. Dink aan Gé Korsten, Mimi Coertse, Al Debbo en ander. Vandag, is dit ook so. Flieks soos Liefling was deels verantwoordelik dat die klankbaan en liedjies van ouds weer nuwe lewe gekry het. Gé Korsten se treffer, Liefling, is nuutgemaak en Nostalgie van Laurika Rauch was weer op die treffersparade. 'n Film soos Jans Rautenbach se Abraham, het weer die geleentheid gebied om 'n genre en styl tipies van die riel aan die massas bekend te stel en die klankbaan, saamgestel deur Riku Lätti, het erkenning ontvang, maar het ook die lig laat skyn op musiek wat nie oraloor bekend was nie.
Die pad van oortuiging
1989 - Johannes Kerkorrel sing Sit dit af. As teenvoeter het die musiek-en-liriek-beweging aan die einde van die sewentigs en die begin van die tagtigs 'n groot bydrae gelewer om Afrikaanse musiek te bevry. Hulle het musiek in Afrikaans geskep met lirieke wat 'n stem gegee het aan 'n gees van verandering en protes. Hieruit het "alternatiewe" kunstenaars, soos Koos Kombuis, Johannes Kerkorrel en Bernoldus Niemand die weg gebaan vir 'n nuwe stroom in Afrikaanse musiek.
In 2001, reik Karen Zoid haar enkelsnit, Afrikaners is Plesierig, uit.
Haar populariteit en die impak van hierdie trefferliedjie lei daartoe dat die term, die "Zoid-generasie" geskep is. In ’n onderhoud met Kapp & Beukes (2008) gee Karen Zoid te kenne dat sy nie dink daar is werklik so iets soos ’n Zoid-generasie nie, maar sê dan die volgende met betrekking tot identiteit in Suid-Afrika ná apartheid: “Toe die politieke veranderinge gebeur, moes ons actually ons identiteit gaan soek, want voor dit was mense se identiteit vir hulle gegee.” Hierdie uitlating van Zoid wys op die dryfkrag agter die snelle ontwikkeling van Afrikaanse rock teen die millenniumwending as ruimte waar identiteitsvorming kon geskied. Die begrip Zoid-generasie is gebruik om na Zoid en haar aanhangers te verwys. In die woorde van Koos Kombuis in ’n Huisgenoot-onderhoud oor die “nuwe” generasie: “Karen Zoid het nog nie haar hoogtepunt bereik nie. Sy transformeer en eksperimenteer nog gedurig.” (Roggebrand 2004.) Koos was nie verkeerd nie. Karen se populêre televisiereeks op kykNET, Republiek van Zoid Afrika, is ongetwyfeld ’n groot sukses, soveel so, dat seisoen vier in Julie 2016 op kykNET te sien gaan wees. Sy was ook die eerste Afrikaanse kunstenaar wat rekords laat spat het vir die mees afgelaaide liedjies op iTunes.
Afrikaans sing nou saam
Dis niks ongewoon vir musikante om iemand se ou treffer af te stof en dit met ’n klein kinkel hier en ’n groot ritme daar as nuwe weergawe op te dis nie (Chutney de Ridder, Netwerk24, 2 April 2015).
Maar om dit te herverwerk vir ’n genre waarby dit op die oog af glad nie sou pas nie en boonop nuwe lirieke by die bestaande deuntjie by te werk, is iets wat nie aldag gebeur nie. En dit boonop in Afrikaans!
En dit is juis wat gebeur het toe Coenie de Villiers legendes in die musiekbedryf met kletsrymers bymekaar gebring het om ou gunstelinge te omskep in iets vars. Kyk hier na die musiekvideo van Rina Hugo en YOMA met Al lê die berge nog so blou.